Държавен вестник, бр. 113, 2025 г., стр. 41

БРОЙ  113	
Д Ъ Р Ж А В Е Н  В Е С Т Н И К 	
СТР.  41   
(2) Начинът за интеграция, видът и обменът 
на данни между аптечния софтуер и НЗИС, 
НЗОК и БОВЛ се съгласуват с БФС.
Г л а в а  в т о р а
УСЛОВИЯ И РЕД ЗА ОТПУСКАНЕ НА 
ЛЕКАРСТВЕНИ ПРОДУКТИ, МЕДИЦИН­
СКИ ИЗДЕЛИЯ И ДИЕТИЧНИ ХРАНИ ЗА 
СПЕЦИАЛНИ МЕДИЦИНСКИ ЦЕЛИ С 
ЕЛЕКТРОННО ПРЕДПИСАНИЕ
Чл. 5. Отпускането на ЛП, МИ и ДХСМЦ, 
включени в предмета на договора по глава 
първа, предписани на електронно предписа­
ние, включително на електронно предписание, 
издадено по електронен протокол (Е-прото­
кол), се извършва по реда на глава седма от 
Наредба № 4.
Чл. 6. (1) Отпускането на ЛП, МИ и 
ДХСМЦ, заплащани от НЗОК, се извършва без 
оглед на териториални ограничения, свързани 
с предписването им с електронно предписание 
или избора на общопрактикуващ лекар.
(2) Отпускането на ЛП, МИ и ДХСМЦ по 
ал. 1 се извършва само в приемното помещение 
на аптеката от магистър-фармацевт, работещ 
в нея, и в присъствието на получателя на ЛП, 
МИ и ДХСМЦ.
(3) ЛП, МИ и ДХСМЦ се отпускат на лица:
1. осигурени в Република България;
2. осигурени в друга държава – членка 
на Европейския съюз, в Швейцария или 
в държава – страна по Споразумението за 
Европейското икономическо пространство 
(Норвегия, Исландия и Лихтенщайн), за които 
се прилага законодателството на Република 
България съгласно правилата за координация 
на системите за социална сигурност по сми­
съла на § 1, т. 22 от ПЗРЗЗО;
3. за които се прилага законодателството на 
Република България по силата на двустранни 
спогодби за социално осигуряване съобразно 
материалния и персоналния им обхват.
(4) За отпускане на ЛП, МИ и ДХСМЦ из­
пълнителят изисква представяне на документ 
за самоличност на ЗОЛ/получателя, след което 
проверява в НЗИС за наличието на издадено 
електронно предписание по идентификатор на 
пациента, на когото са предписани ЛП, МИ и 
ДХСМЦ, и дата на издаване на електронното 
предписание или по други регламентирани в 
НЗИС начини.
(5) За всяко отпускане по електронно пред­
писание магистър-фармацевтът се идентифи­
цира чрез квалифициран електронен подпис 
(КЕП) в НЗИС. 
(6) За всяко отпускане по електронно 
предписание изпълнителят задължително 
подава към НЗИС информация за иденти­
фикационните данни на получателя на ЛП, 
МИ, ДХСМЦ – лице, на което е издадено 
електронното предписание или лице, различно 
от лицето, на което е издадено електронното 
предписание. 
(7) В случаите, когато получателят е разли­
чен от ЗОЛ, изпълнителят подава към НЗИС 
име, фамилия и ЕГН на получателя. 
(8) Отпускането на ЛП, МИ и ДХСМЦ се 
удостоверява чрез подписването на електрон­
ното предписание с КЕП на изпълнилия го 
магистър-фармацевт.
(9) Електронно предписание, издадено по 
Е-протокол, може да бъде изпълнено след 
изтичане на валидността на протокола, в 
случай че е издадено в рамките на срока 
на валидност на Е-протокол и не е изтекла 
валидността на електронното предписание.
Чл. 7. (1) Издаденото електронно пред­
писание се изпълнява единствено и само в 
случай че аптеката е получила чрез НЗИС 
отговор с код за потвърждение, генериран от 
НЗОК, за извършена от нея автоматизирана 
проверка, при която не са установени грешки. 
Грешките са свързани с контрол по отпускане 
на ЛП, МИ и ДХСМЦ и са съгласно Списък 
на контроли за проверка в „реално време“ 
при предписване и отпускане на лекарствени 
продукти, медицински изделия и диетични 
храни за специални медицински цели, за­
плащани от НЗОК, публикуван на интернет 
страницата на НЗОК.
(2) Изпълнителят, чрез използване на оси­
гурена от НЗОК електронна услуга, задължи­
телно извършва предварителна проверка на 
данните преди изпълнение на електронното 
предписание и получаване на НРН на отпус­
кане от НЗИС. В този случай не е необходимо 
подаването на идентификационния белег на 
отпусканите опаковки от ЛП.
(3) За извършване на проверката по ал. 1 
на електронно предписание преди неговото 
изпълнение изпълнителят задължително из­
праща към НЗИС искане за извършване на 
контрол от страна на НЗОК.
(4) Услугите по ал. 2 и 3 се извършват 
чрез аптечния софтуер, като достъпът до 
услугите се осъществява с КЕП, издаден на 
магистър-фармацевт, работещ в аптеката по 
договор с НЗОК. 
(5) Издадено електронно предписание 
не се изпълнява при несъответствие между 
предписания брой опаковки от ЛП, МИ и 
ДХСМЦ и определената доза на прием в пред­
писанието, като в НЗИС се въвежда статус 
„отказ от изпълнение“ и ЗОЛ се насочва от 
магистър-фармацевта към лекаря за издаване 
на ново електронно предписание.
Г л а в а  т р е т а
ПРАВА И ЗАДЪЛЖЕНИЯ НА ВЪЗЛОЖИ­
ТЕЛЯ
Чл. 8. (1) Възложителят публикува на ин­
тернет страницата на НЗОК задължителните 
номенклатури и формата на финансово-от­